Сезонните заблатявания и наличието на множество езера са важно място за почивка на голям брой видове прелетни птици. Ето защо районът на вътрешната делта попада в рамките на Рамсарската конвенция. През 1987 г. под защита попадат две езера – Хоро и Дебо и блатистия район Сери. Общата площ на опазваната територия е 1620 km². Поради близостта си до Сахел, чиято територия в днешни дни непрекъснато расте, съществуват опасения, че в Масина нивото на валежите ежегодно намаляват.